Дыспетчарам у лясгасе працуе Алена Кміта (здымак 2). Яе працоўны дзень пачынаецца ў 7 гадзін з размеркавання тэхнікі. Дыспетчар дамаўляецца з ляснічымі і цэхам дрэваапрацоўкі пра неабходныя віды і колькасць. Штодзень на лінію выпускаецца да 40 адзінак. Аб’ёмы вывазкі вядомыя яшчэ з вечара. А далей, акурат як лагісту, ёй трэба прыняць рашэнне, па якім маршруце накіраваць аўтамабілі, дзе і чым іх загрузіць, які рэйс найпершы, а што можа і пачакаць. Ад гэтага залежыць работа цэхаў і адпраўка вагонаў з драўнінай з чыгуначнай станцыі, якія павінны адправіцца своечасова. За марудную загрузку чыгунка можа выставіць прадпрыемству вялікі штраф. Вельмі важна і дакладнасць у афармленні пуцявых лістоў, ад якіх напрамую залежыць заробак вадзіцеляў.